அல்காரிதம் உள்ளடக்கிய ஒட்டுமொத்த சட்டகத்துக்கும் மேப்ரெட்யூஸ் (MapReduce) என்று பெயரிட்டார்கள். இதுவொரு சிஸ்டமாடிக் மாடல். பிரதானமாக இரண்டு வழிமுறை (method) உண்டு. Map என்பது ஒரு வழிமுறை. டேட்டாவை வடிகட்டி, வரிசைக்கிரமமாக அடுக்குவதுதான் இதன் முக்கியமான பணி. அதாவது, எந்தவொரு டேட்டாவை நாம் சேமிக்கச் சொன்னாலும், அதை தலைகீழாகப் பிரித்து, வடிகட்டி, வரிசைக்கிரமமாக அடுக்கிவிடும். உதாரணத்துக்கு, ஒரு வகுப்பில் உள்ள மாணவர்களின் பெயர்களைக் கொடுத்தால், அவர்களது பெயரின் முன்பாதியை வைத்து வரிசைக்கிரமமாக அடுக்கி ஒரு வரிசையை (Queue) அதுவே உருவாக்கிவிடும். பின்னர் ஒவ்வொரு மாணவர்களின் பெயர்களையும் தனித்தனியாகப் பிரித்து, அதையும் தனியாக ஒரு வரிசையாக (Queue) ஆக்கிவிடும்.